**აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა-დევნილთა სამინისტრო**

**2021 წელს გაწეული საქმიანობის ანგარიში**

2022 წელი

ქ. თბილისი

**1. სამინისტროს ბიუჯეტი**:

2021 წლის გეგმით სამინისტროს ბიუჯეტი განისაზღვრა - 4.440.978 ლარით.

შესრულებამ შეადგინა 4.166.798 - ლარი.

მათ შორის:

* 1. აპარატი-2.625.197 ლარი (ათვისება - 97.1%);
		1. შრომის ანაზღაურება - 1.795.847 ლარი (ათვისება -99.9 %);
		2. საქონელი და მომსახურება - 683.903 (ათვისება - 89.9 %);
	2. პროგრამების დაფინანსება - 857.151 ლარით (ათვისება - 85.7 %);

იმ გარემოების გათვალისწინებით, რომ 2021 წლის მანძილზე აღებული ვალდებულებების შესაბამისი საგადახდო დავალებები, რომლებიც 2021 წლის ბოლოს ატვირთული იყო აფხაზეთის ავტონომიური რესპუბლიკის ხაზინაში, ფინანსთა და დარგობრივი ეკონომიკის სამინისტროს მიერ არ იქნა უზრუნველყოფილი, დევნილთა სამინისტროს წარმოექმნა ვალდებულება (აუთვისებლობა) რომელმაც წლის ბოლოს შეადგინა:

* ადმინისტრაციულ ნაწილში - 40.074.95 ლარი;
* პროგრამულ ნაწილში - 134.732 ლარი;
	+ სულ: 174.807 ლარი.

**2. საქმიანობის ზოგადი მიმართულებები:**

* დევნილთა (აფხაზეთის ოკუპირებულ ტერიტორიაზე მცხოვრებთა) სოციალური
მდგომარეობის გაუმჯობესებისათვის მიზნობრივი პროექტების/პროგრამების შემუშავება და მართვა;
* უფლებამოსილების ფარგლებში, დევნილთათვის გადაუდებელი დახმარების გაწევა და მათი დროებითი განსახლების ხელშეწყობა;
* დევნილთა მონაცემთა ბაზის ადმინისტრირება;
* კანონმდებლობის შესაბამისად, დევნილთა განსახლების ობიექტების რეაბილიტაციის ღონისძიებათა განხორციელება;
* ადგილობრივ მუნიციპალიტეტებთან თანამშრომლობა, სახელმწიფო ან/და არასამთავრობო სექტორის მიზნობრივი პროექტებისა და პროგრამების შესახებ
დევნილთა ინფორმირება და მათი ჩართულობის ხელშეწყობა;
* უფლებამოსილების ფარგლებში, დევნილთა გრძელვადიანი საცხოვრებლით
უზრუნველყოფის პროცესში ჩართულობა;
* მუდმივი საცხოვრებელი ადგილის დადგენა და/ან ფოტოიდენტურობის
დადასტურება, შესაბამისი დასკვნის/ცნობის გაცემა;
* დევნილ წვევამდელთა სამხედრო აღრიცხვაზე აყვანის, სამხედრო სავალდებულო
სამსახურში გაწვევისა და სამხედრო სარეზერვო სამსახურთან დაკავშირებული
საკითხების გადაწყვეტა;
* საქართველოსა და აფხაზეთის ავტონომიური რესპუბლიკის კანონმდებლობით
მინიჭებული სხვა უფლებამოსილებების განხორციელება.

2020 წლის 31 დეკემბერს, აფხაზეთის ავტონომიური რესპუბლიკიდან იძულებით გადაადგილებულ პირთა-დევნილთა მინისტრის N189-ძ/ს ბრძანების საფუძველზე, სამინისტროსა და სამინისტროს ტერიტორიულ ორგანოებში დაიწყო რეორგანიზაცის პროცესი.

 რეორგანიზაციის მიმდინარეობისას სამინისტროს მართვაში გადმოვიდა სსიპ „აფხაზეთის გეოლოგიისა და მინერალური რესურსების სააგენტო“, რომელიც რეორგანიზაციის შედეგად გარდაიქმნა სსიპ „აფხაზეთიდან იძულებით გადაადგილებულ პირთა-დევნილთა მომსახურების სააგენტოდ“.

**რეორგანიზაციამდე** სამინისტროს, ტერიტორიული ორგანოებისა და დაქვემდებარებაში არსებული სსიპ-ის საშტატო რიცხოვნობა შეადგენდა **144** ერთეულს, შრომითი ხელშეკრულებით დასაქმებულ პირთა რაოდენობა კი **45** ერთეულს.

 მათ შორის:

* სამინისტრო - **45** საშტატო ერთეული;
* აღმოსავლეთ საქართველოს ტერიტორიული ორგანო - **30** საშტატო ერთეული;
* იმერეთის, გურიის, რაჭა-ლეჩხუმისა და ქვემო სვანეთის რეგიონებისა და აჭარის ავტონომიური რესპუბლიკის ტერიტორიული ორგანო - **20** საშტატო ერთეული;
* სამეგრელო-ზემო სვანეთის ტერიტორიული ორგანო - **30** საშტატო ერთეული;
* სსიპ „აფხაზეთის გეოლოგიისა და მინერალური რესურსების სააგენტო“ – **19** საშტატო ერთეული.

**რეორგანიზაციის შემდგომ,** სამინისტროსა და ტერიტორიული ორგანოების საშტატო რიცხოვნობა შეადგენს **122** ერთეულს, შრომითი ხელშეკრულებით დასაქმებულ პირთა რაოდენობა კი **26** ერთეულს.

 მათ შორის:

* სამინისტრო - **42** საშტატო ერთეული;
* აღმოსავლეთ საქართველოს ტერიტორიული ორგანო - **24** საშტატო ერთეული;
* იმერეთის, გურიის, რაჭა-ლეჩხუმისა და ქვემო სვანეთის რეგიონებისა და აჭარის ავტონომიური რესპუბლიკის ტერიტორიული ორგანო - **18** საშტატო ერთეული;
* სამეგრელო-ზემო სვანეთის ტერიტორიული ორგანო - **23** საშტატო ერთეული;
* სსიპ „აფხაზეთიდან იძულებით გადაადგილებულ პირთა- დევნილთა მომსახურების სააგენტო“- **15** საშტატო ერთეული.

2021 წელს განხორციელებული რეორგანიზაციის შედეგად გამოთავისუფლებულმა თანხამ შეადგინა **175 900** ლარი.

**ბიუჯეტით დაფინანსებული პროგრამები:**

**სოციალური მხარდაჭერის მიმართულებით:**

ა) დევნილთა სოციალური უზრუნველყოფის პროგრამა;

ბ) დევნილთა დროებითი საცხოვრებლით უზრუნველყოფის პროგრამა;

გ) აფხაზეთიდან დევნილი ომისა და სამხედრო ძალების ვეტერანების მხარდაჭერის პროგრამა;

დ) აფხაზეთიდან დევნილთა განსახლების ობიექტებში მცხოვრები დევნილი ოჯახების გამრიცხველიანობა/აბონირების პროგრამა;

ე) ბინათმესაკუთრეთა მხარდაჭერის პროგრამა;

ვ) სოციალური სოლიდარობის პროგრამა;

ზ) აფხაზეთიდან დევნილი შეჭირვებული მოსახლეობისათვის სარემონტო/სამშენებლო მასალებით დახმარების ქვეპროგრამა.

**ინფრასტრუქტურული მხარდაჭერის მიმართულებით:**

ა) დევნილთა განსახლების ობიექტებში წყალკანალიზაციის სისტემების რეაბილიტაციის ქვეპროგრამა;

ბ) დევნილთა განსახლების ობიექტებში სახურავების აღდგენა/გამოცვლის ქვეპროგრამა;

გ) ბინათმესაკუთრეთა ამხანაგობების მუნიციპალური პროგრამებით სარგებლობაში თანამონაწილეობის ქვეპროგრამა;

დ) დევნილთა საცხოვრებლებში მცირეფასიანი და გადაუდებელი სარემონტო სამუშაოების
უზრუნველყოფის ქვეპროგრამა;

ე) დევნილთა განსახლების ობიექტებში სარემონტო-აღდგენითი სამუშაოების ჩატარების
უზრუნველყოფის ქვეპროგრამა.

**დევნილთა ინფრასტრუქტურული მხარდაჭერის პროგრამა (პროგრამული კოდი 11 04)**

* ბიუჯეტით გათვალისწინებული ფინანსური რესურსი - **315 000**  ლარი;
* 12 თვის ფინანსური რესურსი - **260 906.35**  ლარი;
* ათვისებული თანხა - **163 451.4** ლარი;

**განმარტება: დევნილთა ინფრასტრუქტურული მხარდაჭერის პროგრამიდან (პროგრამული კოდი 11 04) თანხა 49 835 გადატანილ იქნა სხვა პროგრამებში კერძოდ:**

ა) ბინათმესაკუთრეთა ამხანაგობების მუნიციპალური პროგრამებით სარგებლობაში თანამონაწილეობის ქვეპროგრამისათვის (პროგრამული კოდი 11 04 02) მეოთხე კვარტალში გათვალისწინებული თანხიდან **9 835** ლარი გადატანილ იქნა დევნილთა სოციალური უზრუნველყოფის პროგრამაში – (პროგრამული კოდი 11 05);

ბ) დევნილთა განსახლების ობიექტებში სახურავების აღდგენა/გამოცვლის ქვეპროგრამისათვის (პროგრამული კოდი 11 04 05) მეოთხე კვარტალში გათვალისწინებული თანხიდან **15 000** ლარი გადატანილ იქნა დევნილთა სოციალური უზრუნველყოფის პროგრამაში – (პროგრამული კოდი 11 05);

გ) დევნილთა განსახლების ობიექტებში სარემონტო-აღდგენითი სამუშაოების ჩატარების უზრუნველყოფის ქვეპროგრამისათვის (პროგრამული კოდი 11 04 03) მეოთხე კვარტალში გათვალისწინებული თანხიდან **25 000** ლარიდან:

გ.ა) **5 000** გადატანილ იქნა აფხაზეთიდან დევნილი ომისა და სამხედრო ძალების ვეტერანების მხარდაჭერის პროგრამაში (პროგრამული კოდი 11 09);

გ.ბ) **20 000** ლარი გადატანილ იქნა დევნილთა სოციალური უზრუნველყოფის პროგრამაში – (პროგრამული კოდი 11 05);

დ) დევნილთა განსახლების ობიექტებში წყალკანალიზაციის სისტემების რეაბილიტაციის ქვეპროგრამისათვის (პროგრამული კოდი 11 04 04) მეოთხე კვარტალში გათვალისწინებული თანხიდან:

დ.ა) დევნილთა დროებითი საცხოვრებლით უზრუნველყოფის პროგრამაში – (პროგრამული კოდი 11 08) გადატანილ იქნა **4 890** ლარი;

დ.ბ) აფხაზეთიდან დევნილთა განსახლების ობიექტებში მცხოვრები დევნილი ოჯახების გამრიცხველიანობა/აბონირების პროგრამაში (პროგრამული კოდი 11 10) გადატანილ იქნა **110** ლარი.

**დევნილთა საცხოვრებლებში მცირე ფასიანი და გადაუდებელი სარემონტო სამუშაოების უზრუნველყოფის ქვეპროგრამა (პროგრამული კოდი 11 04 01)**

* ბიუჯეტით გათვალისწინებული ფინანსური რესურსი - **40 000** ლარი;
* 12 თვის ფინანსური რესურსი - **40 000** ლარი;
* ათვისებული თანხა - **32 495.62** ლარი.

23 დევნილთა ჩასახლების ობიექტში განხორციელდა მცირეფასიანი და გადაუდებელი სარემონტო სამუშაოები, რითაც მოწესრიგდა ჩასახლებაში არსებული მცირე სახის ინფრასტრუქტურული პრობლემები. 4 ობიექტის შემთხვევაში სამინისტროს მიერ ანაზღაურებულ იქნა შესრულებული სამუშაოს ღირებულება 7 089.42 ლარი 2022 წლის იანვარში, ვინაიდან 2021 წელს **გადარიცხვა ვერ მოხერხდა რესპუბლიკურ ბიუჯეტში არსებული დეფიციტის გამო.**

**ბინათმესაკუთრეთა ამხანაგობების მუნიციპალური პროგრამებით სარგებლობაში თანამონაწილეობის ქვეპროგრამა (პროგრამული კოდი 11 04 02**)

* ბიუჯეტით გათვალისწინებული ფინანსური რესურსი - **20 000** ლარი;
* 12 თვის ფინანსური რესურსი - **10 165** ლარი;
* ათვისებული თანხა - **0** ლარი.

**განმარტება: ბინათმესაკუთრეთა ამხანაგობების მუნიციპალური პროგრამებით სარგებლობაში თანამონაწილეობის** ქვეპროგრამისათვის (პროგრამული კოდი 11 04 02) მეოთხე კვარტალში გათვალისწინებული თანხიდან **9 835** ლარი გადატანილ იქნა დევნილთა სოციალური უზრუნველყოფის პროგრამაში – (პროგრამული კოდი 11 05);

განვლილ პერიოდში დაიგეგმა სათანადო ქმედებები, ქვეპროგრამის განსახორციელებლად. შემოსული განცხადებების განხილვის საფუძველზე, გაიცა **3** ადმინისტრაციული დაპირება:

ა) ბორჯომის მუნიციპალიტეტში (რუსთაველის ქ. #107) - სამგზავრო ლიფტის მოწყობის თანადაფინანსება, ღირებულების 10%-ის ფარგლებში -**1 178** ლარი;

ბ) ქუთაისის მუნიციპალიტეტში (დ. აღმაშენებლის გამზირი N112/4 - სამგზავრო ლიფტის მოწყობის თანადაფინანსება, ღირებულების 10%-ის ფარგლებში) – **8565** ლარი;

გ) ქუთაისის მუნიციპალიტეტში (ოცხელის ქ. #2) 5 ცალი ძელსკამის შეძენა-მონტაჟისთვის საჭირო თანხის 20%-ის თანადაფინანსება – **420** ლარი.

ბორჯომის მუნიციპალიტეტში (რუსთაველის ქ. #107) - სამგზავრო ლიფტის მოწყობის სამუშაოები დასრულებულ იქნა დეკემბრის თვეში, თუმცა თანადაფინანსების
ღირებულების 10%-ის - **გადარიცხვა ვერ მოხერხდა რესპუბლიკურ ბიუჯეტში არსებული დეფიციტის გამო.**

ქუთაისის მუნიციპალიტეტში (ოცხელის ქ. #2) 5 ცალი ძელსკამის შეძენა-მონტაჟი დასრულებულ იქნა დეკემბრის თვეში, თუმცა თანადაფინანსების ღირებულების 20%-ის - **გადარიცხვა ვერ მოხერხდა რესპუბლიკურ ბიუჯეტში არსებული დეფიციტის გამო.**

ქუთაისის მუნიციპალიტეტში (დ. აღმაშენებლის გამზირი N112/4) - სამგზავრო ლიფტის მოწყობის სამუშაოები მიმდინარეობს, რაც უნდა დასრულდეს 2022 წლის პირველ კვარტალში.

**დევნილთა განსახლების ობიექტებში სარემონტო-აღდგენითი სამუშაოების ჩატარების უზრუნველყოფის ქვეპროგრამა  (პროგრამული კოდი 11 04 03)**

* ბიუჯეტით გათვალისწინებული ფინანსური რესურსი - **50 000** ლარი;
* 12 თვის ფინანსური რესურსი - **25 918.35** ლარი;
* ათვისებული თანხა - **25 918.35** ლარი;

სამინისტროს დაფინანსებით, სს „თელასი“-ს მიერ, ჩატარდა შესაბამისი სამუშაოები დევნილთა საცხოვრებელ შენობაში (ქ. თბილისი, პეკინის 41), ხანძრის შედეგად დაზიანებული ელექტრო სადენებისა და მასთან დაკავშირებული ინფრასტრუქტურის აღსადგენად (24 993.35 ლ.).

დევნილთა განსახლების ობიექტებში სარემონტო-აღდგენითი სამუშაოების ჩატარების უზრუნველყოფის ქვეპროგრამისათვის (პროგრამული კოდი 11 04 03) მეოთხე კვარტალში გათვალისწინებული თანხიდან **25 000** ლარიდან:

ა) **5 000 ლარი** გადატანილ იქნა აფხაზეთიდან დევნილი ომისა და სამხედრო ძალების ვეტერანების მხარდაჭერის პროგრამაში (პროგრამული კოდი 11 09);

ბ) **20 000** ლარი გადატანილ იქნა დევნილთა სოციალური უზრუნველყოფის პროგრამაში – (პროგრამული კოდი 11 05).

**დევნილთა განსახლების ობიექტებში წყალკანალიზაციის სისტემების რეაბილიტაციის ქვეპროგრამა (პროგრამული კოდი  11 04 04)**

* ბიუჯეტით გათვალისწინებული ფინანსური რესურსი - **90 000** ლარი;
* 12 თვის ფინანსური რესურსი - **85 158** ლარი;
* ათვისებული თანხა - **41 109.97**  ლარი;

დევნილთა განსახლების ობიექტებში წყალკანალიზაციის სისტემების რეაბილიტაციის ქვეპროგრამისათვის (პროგრამული კოდი 11 04 04) მეოთხე კვარტალში გათვალისწინებული თანხიდან:

ა) დევნილთა დროებითი საცხოვრებლით უზრუნველყოფის პროგრამაში – (პროგრამული კოდი 11 08) გადატანილ იქნა **4 890** ლარი;

ბ) აფხაზეთიდან დევნილთა განსახლების ობიექტებში მცხოვრები დევნილი ოჯახების გამრიცხველიანობა/აბონირების პროგრამაში (პროგრამული კოდი 11 10) გადატანილ იქნა **110** ლარი.

პროგრამის ფარგლებში, ტენდერის შედეგად შერჩეული იქნა კომპანია, რომელიც უზრუნველყოფს სამუშაოების შესრულებას. იდენტიფიცირებულ იქნა წყალკანალიზაციის სისტემის რეაბილიტაციის საჭიროების მქონე დევნილთა საცხოვრებლები და მომზადდა შესაბამისი დოკუმენტაცია. ტენდერში გამარჯვებულ კომპანიას მიეწოდა იმ დევნილთა ჩასახლებების სია, სადაც უნდა ჩატარებულიყო სამუშაოები. წარდგენილი, შესასრულებელი სამუშაოების მთლიანი ღირებულება შეადგენს **85 158** ლარს. კომპანიის მიერ სამუშაოები შესრულებულია, ღირებულების ანაზღაურება განხორციელდა მეოთხე კვარტალში 41 109.97 ლარის ოდენობით, დანარჩენი თანხის გადარიცხვა 2021 წელს  **ვერ მოხერხდა რესპუბლიკურ ბიუჯეტში არსებული დეფიციტის გამო.**

**დევნილთა განსახლების ობიექტებში სახურავების აღდგენა/გამოცვლის ქვეპროგრამა (პროგრამული კოდი  11 04 05)**

* ბიუჯეტით გათვალისწინებული ფინანსური რესურსი - **90 000** ლარი;
* 12 თვის ფინანსური რესურსი - **74 665** ლარი;
* ათვისებული თანხა - **63 927.46** ლარი;

დევნილთა განსახლების ობიექტებში სახურავების აღდგენა/გამოცვლის ქვეპროგრამისათვის (პროგრამული კოდი 11 04 05) მეოთხე კვარტალში გათვალისწინებული თანხიდან **15 000** ლარი გადატანილ იქნა დევნილთა სოციალური უზრუნველყოფის პროგრამაში – (პროგრამული კოდი 11 05);

პროგრამის ფარგლებში, ტენდერის შედეგად შერჩეულმა კომპანიამ, უზრუნველყო სამუშაოების შესრულება. იდენტიფიცირებულ იქნა დევნილთა საცხოვრებლები და მომზადდა შესაბამისი დოკუმენტაცია პროგრამის განსახორციელებლად. ტენდერში გამარჯვებულ კომპანიას მიეწოდა იმ დევნილთა ჩასახლებების სია, სადაც უნდა ჩატარებულიყო სამუშაოები. წარდგენილი შესასრულებელი სამუშაოების მთლიანი ღირებულება შეადგენს **74 665** ლარს.

კომპანიის მიერ სამუშაოები შესრულებულია, რომლის ანაზღაურება განხორციელდა მეოთხე კვარტალში 63 927.46 ლარის ფარგლებში, დანარჩენი თანხის გადარიცხვა ვერ მოხერხდა **რესპუბლიკურ ბიუჯეტში არსებული დეფიციტის გამო.**

**აფხაზეთიდან დევნილი შეჭირვებული მოსახლეობისათვის სარემონტო/სამშენებლო მასალებით დახმარების ქვეპროგრამა (პროგრამული კოდი  11 04 06)**

* ბიუჯეტით გათვალისწინებული ფინანსური რესურსი - **25 000** ლარი;
* 12 თვის ფინანსური რესურსი - **25 000** ლარი;
* ათვისებული თანხა - 0 ლარი;

მომზადდა შესაბამისი დოკუმენტაცია პროგრამის განსახორციელებლად. კომისიის მიერ მიღებულ იქნა გადაწყვეტილება **28** ბენეფიციარზე სამშენებლო მასალების გადაცემის შესახებ. კომპანიების მიერ უზრუნველყოფილ იქნა 22 ბენეფიციარზე სამშენებლო მასალების გადაცემა 17 281.32 ლარის ღირებულების. რომლის გადარიცხვა ვერ მოხერხდა **რესპუბლიკურ ბიუჯეტში არსებული დეფიციტის გამო.**

**დევნილთა სოციალური  უზრუნველყოფის  პროგრამა (პროგრამული  კოდი 11 05**)

* ბიუჯეტით გათვალისწინებული ფინანსური რესურსი - 445 000 ლარი;
* 12 თვის ფინანსური რესურსი - 521 185 ლარი (აქედან 29 850 ლ. სარეზერვო ფონდიდან);
* ათვისებული თანხა - 521 185 ლარი;

ა) ბინათმესაკუთრეთა ამხანაგობების მუნიციპალური პროგრამებით სარგებლობაში თანამონაწილეობის ქვეპროგრამისათვის (პროგრამული კოდი 11 04 02) მეოთხე კვარტალში გათვალისწინებული თანხიდან **9 835** ლარი გადატანილ იქნა დევნილთა სოციალური უზრუნველყოფის პროგრამაში – (პროგრამული კოდი 11 05);

ბ) დევნილთა განსახლების ობიექტებში სახურავების აღდგენა/გამოცვლის ქვეპროგრამისათვის (პროგრამული კოდი 11 04 05) მეოთხე კვარტალში გათვალისწინებული თანხიდან **15 000** ლარი გადატანილ იქნა დევნილთა სოციალური უზრუნველყოფის პროგრამაში – (პროგრამული კოდი 11 05);

გ) დევნილთა განსახლების ობიექტებში სარემონტო-აღდგენითი სამუშაოების ჩატარების უზრუნველყოფის ქვეპროგრამისათვის (პროგრამული კოდი 11 04 03) მეოთხე კვარტალში გათვალისწინებული თანხიდან **20 000** ლარი გადატანილ იქნა დევნილთა სოციალური უზრუნველყოფის პროგრამაში – (პროგრამული კოდი 11 05).

განხილულ იქნა **3 670** განცხადება;

ფინანსური დახმარება გაეწია 3 272 ბენეფიციარს (ოჯახს).

**დევნილთა დროებითი საცხოვრებლით უზრუნველყოფის  პროგრამა –(პროგრამული   კოდი 11 08)**

* ბიუჯეტით გათვალისწინებული ფინანსური რესურსი - **60 000** ლარი;
* 12 თვის ფინანსური რესურსი - **63 232** ლარი
* ათვისებული თანხა - **63 140** ლარი;

განხილულ იქნა **117** განცხადება;

დევნილთა განსახლების ობიექტებში წყალკანალიზაციის სისტემების რეაბილიტაციის ქვეპროგრამისათვის (პროგრამული კოდი 11 04 04) მეოთხე კვარტალში გათვალისწინებული თანხიდან დევნილთა დროებითი საცხოვრებლით უზრუნველყოფის პროგრამაში – (პროგრამული კოდი 11 08) გადატანილ იქნა **4 890** ლარი;

დაკმაყოფილდა **98** ბენეფიციარი. ბენეფიციართა დაფინანსება გაგრძელდება წლის
ბოლომდე, სამინისტროს მიერ აღებული ვალდებულების საფუძველზე.

**აფხაზეთიდან დევნილი ომისა და სამხედრო ძალების ვეტერანების მხარდაჭერის პროგრამა (პროგრამული  კოდი 11 09)**

* ბიუჯეტით გათვალისწინებული ფინანსური რესურსი - **65 000** ლარი;
* 12 თვის ფინანსური რესურსი - **70 000** ლარი;
* ათვისებული თანხა - **70 000** ლარი;

განხილულ იქნა **495** განცხადება;

დაფინანსდა **441** ბენეფიციარი.

დევნილთა განსახლების ობიექტებში სარემონტო-აღდგენითი სამუშაოების ჩატარების უზრუნველყოფის ქვეპროგრამისათვის (პროგრამული კოდი 11 04 03) მეოთხე კვარტალში გათვალისწინებული თანხიდან **5 000 ლარი** გადატანილ იქნა აფხაზეთიდან დევნილი ომისა და სამხედრო ძალების ვეტერანების მხარდაჭერის პროგრამაში (პროგრამული კოდი 11 09);

**აფხაზეთიდან დევნილთა განსახლების ობიექტებში მცხოვრები დევნილი ოჯახების გამრიცხველიანობა/აბონირების პროგრამა (პროგრამული  კოდი 11 10)**

* ბიუჯეტით გათვალისწინებული ფინანსური რესურსი - **25 000**  ლარი;
* 12 თვის ფინანსური რესურსი - **25 200**  ლარი;
* ათვისებული თანხა - **24 500** ლარი;

განხილულ იქნა **35** განცხადება;

დაფინანსდა **32** ბენეფიციარი.

დევნილთა განსახლების ობიექტებში წყალკანალიზაციის სისტემების რეაბილიტაციის ქვეპროგრამისათვის (პროგრამული კოდი 11 04 04) მეოთხე კვარტალში გათვალისწინებული თანხიდან აფხაზეთიდან დევნილთა განსახლების ობიექტებში მცხოვრები დევნილი ოჯახების გამრიცხველიანობა/აბონირების პროგრამაში (პროგრამული კოდი 11 10) გადატანილ იქნა **110** ლარი.

 **ბინათმესაკუთრეთა მხარდაჭერის პროგრამა (პროგრამული  კოდი 11 11)**

* წლიური ფინანსური რესურსი - **45 000** ლარი;
* 12 თვის ფინანსური რესურსი - **44 385** ლარი;
* ათვისებული თანხა - **0**  ლარი;

მომზადდა პროცედურები პროგრამის განსახორციელებლად. შეიქმნა საგრანტო საბჭო,
რომელმაც უზრუნველყო საგრანტო კონკურსის ჩატარება, შეირჩა გამარჯვებული საგრანტო
წინადადება, დაიდო ხელშეკრულება, თუმცა
 თანხის გადარიცხვა (44 214 ლ.) კონკურსში გამარჯვებული ორგანიზაციისთვის ვერ მოხერხდა **რესპუბლიკურ ბიუჯეტში არსებული დეფიციტის გამო.**

**სოციალური სოლიდარობის პროგრამა (პროგრამული  კოდი 11 12)**

* წლიური ფინანსური რესურსი - **15 000** ლარი;
* ათვისებული თანხა - **14 909** ლარი;

აღდგომის ბრწყინვალე დღესასწაულთან დაკავშირებით, **300** მძიმე სოციალური
კატეგორიის ოჯახს გაეწია დახმარება სასურსათე პროდუქტების სახით. საქართველოს
 დამოუკიდებლობის დღესთან დაკავშირებით, **27** ბენეფიციარს (მკვეთრად შეზღუდული
 შესაძლებლობის მქონე ვეტერან-პენსიონერს) გაეწია დახმარება სასურსათე პროდუქტების
 სახით.

**3. სამინისტროს სტრუქტურული ერთეულების მიერ განხორციელებული აქტივობები:**

**ა) ადმინისტრაციული დეპარტამენტი:**

საანგარიშო პერიოდში, დეპარტამენტის ჩართულობით დაიგეგმა და განხორციელდა
სამართლებრივი და ტექნიკური სახის ქმედებები, განსახორციელებელი რეორგანიზაციის მიმართულებით. შემუშავდა სამინისტროსა და ტერიტორიული ორგანოების დებულების ცვლილების პროექტები, საშტატო ნუსხისა და სახელფასო ფონდის პროექტები, მოხელეთა
სამუშაო აღწერილობები. განხორციელდა სამინისტროსა და ტერიტორიული ორგანოების საქმიანობის, სოციალურ ქსელებსა და სამთავრობო პორტალზე გაშუქება.

**ა.ა) იურიდიულ საკითხთა და ადამიანური რესურსების მართვის სამმართველოს ორგანიზებით:** მომზადდა საკადრო ბრძანების (ძირითადი საქმიანობა, დანიშვნა - გათავისუფლება, გადაადგილება, მივლინება, შვებულება, საავადმყოფო ფურცელზე გასვლა) პროექტები; ადმინისტრაციული და შრომითი ხელშეკრულების პროექტები; დანიშვნა - გათავისუფლებისა და გადაადგილებების (მობილობით წესით გადაყვანის), შვებულებების, მივლინებების და საავადმყოფო ფურცელზე გასვლასთან დაკავშირებული ბრძანებები აიტვირთა ehrms პროგრამაში.

**ა.ბ) საქმისწარმოებისა და მოქალაქეთა მიღების სამმართველოს მიერ:**

უზრუნველყოფილ იქნა მოქალაქეთა მიღება და მათი მომსახურება.

განხორციელდა შემოსული კორესპონდენციის რეგისტრაცია, გადამისამართება, გასული კორესპონდენციის რეგისტრაცია.

საანგარიშო პერიოდში სულ შემოსულია - **3566** კორესპონდენცია. გასულია - **3033** კორესპონდენცია. რეგისტრირებულია **1180** შიდა მიმოწერის დოკუმენტი.

**ა.გ) საფინანსო-ლოჯისტიკური სამმართველოს მიერ:**

განხორციელდა სამინისტროს დამტკიცებული ბიუჯეტის კვარტალური გაწერა. ბიუჯეტიდან მიღებული და კანონმდებლობით განსაზღვრული დაფინანსების აღრიცხვა. სამინისტროს სისტემის საფინანსო და საბუღალტრო აღრიცხვა-ანგარიშგების წარმოების ორგანიზება. სამინისტროსა და ტერიტორიული ორგანოების მოსამსახურეთა ანაზღაურების და სხვა გასაცემლების დროული დარიცხვა.

,,სახელმწიფო შესყიდვების შესახებ’’ საქართველოს კანონის შესაბამისად, განხორციელდა სახელმწიფო ბიუჯეტიდან გამოყოფილ ასიგნებათა ფარგლებში სახელმწიფო შესყიდვების განსახორციელებლად დოკუმენტაციის მომზადების, შესყიდვის პროცედურების კოორდინაცია და კონტროლი.

**ბ) რეგიონული მართვისა და საინფორმაციო-ანალიტიკური დეპარტამენტი**

„სამხედრო სავალდებულო სამსახურში მოქალაქეთა 2021 წლის საგაზაფხულო გაწვევის შესახებ“ საქართველოს მთავრობის 2021 წლის 29 იანვრის №39 და „სამხედრო სავალდებულო სამსახურში მოქალაქეთა 2021 წლის საშემოდგომო გაწვევის შესახებ“ საქართველოს მთავრობის 2021 წლის 26 ივლისის №375 დადგენილებების მოთხოვნათა შესაბამისად, ორგანიზება გაეწია სამინისტროს ტერიტორიული ორგანოების წვევამდელთა აღრიცხვის, გაწვევისა და მობილიზაციის სამსახურების მიერ გაწეულ საქმიანობას (დანართი N1 და N2).

განხორციელდა „ოკუპირებულ აფხაზეთის ტერიტორიაზე 2021 წლის იანვრის თვეში მომხდარი სტიქიის-ხანძრის შედეგად გამოწვეული ზარალის შესწავლისა და აღმოფხვრის მიზნით აფხაზეთის ავტონომიური რესპუბლიკის სამთავრობო კომისიის შექმნის შესახებ“ აფხაზეთის ავტონომიური რესპუბლიკის მთავრობის თავმჯდომარის 2021 წლის 05 თებერვლის განკარგულებით შექმნილი სამთავრობო კომისიის სამუშაო ჯგუფის საქმიანობაში აქტიური მონაწილეობა.

„აფხაზეთის ავტონომიური რესპუბლიკის რესპუბლიკური ბიუჯეტის სარეზერვო ფონდიდან აფხაზეთის ავტონომიური რესპუბლიკის ფინანსთა და დარგობრივი ეკონომიკის სამინისტროსა და აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა-დევნილთა სამინისტროსათვის თანხის გამოყოფის შესახებ“ აფხაზეთის ავტონომიური რესპუბლიკის მთავრობის თავმჯდომარის 2021 წლის 22 მარტის N22 ბრძანების შესრულების მიზნით, დეპარტამენტის ორგანიზებით წარიმართა მუშაობა აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა-დევნილთა მინისტრის 2021 წლის 30 მარტის N48-ძ/ს ბრძანებით შექმნილი კომისის ფარგლებში. შესწავლილ იქნა ოკუპირებული გალის რაიონის ტერიტორიაზე, 2021 წლის იანვრის თვეში მომხდარი ხანძრის შედეგად დაზარალებული იმ ოჯახების განცხადებები, რომლებსაც დაეწვათ საცხოვრებელი სახლები და დამხმარე ნაგებობები (არასაცხოვრებელი ფართი: სამზარეულო, ფაცხა და ა.შ).

განხორციელდა დევნილთა ჩასახლების ობიექტებში შექმნილი ბინათმესაკუთრეთა ამხანაგობებთან მჭიდრო ურთიერთანამშრომლობის დაგეგმვა/განხორციელების კოორდინაცია;

უზრუნველყოფილ იქნამოქმედი კანონმდებლობით დადგენილი წესით, დევნილთა სოციალური და საყოფაცხოვრებო მდგომარეობის გაუმჯობესებისათვის დაფინანსებული პროექტების განხორციელების ხელშეწყობის მიზნით, აფხაზეთიდან დევნილი მოსახლეობის (წვევამდელები, რეზერვისტები, სოციალურად დაუცველი პირები/ოჯახები, შეზღუდული შესაძლებლობის მქონე პირები, დედ-მამით ობოლი არასრულწლოვნები, საქართველოს ტერიტორიული მთლიანობისათვის წარმოებული ბრძოლის მონაწილეები (შ.შ.მ.პ), მრავალშვილიანი ოჯახები, საქართველოს ტერიტორიული მთლიანობისათვის წარმოებულ ბრძოლებში დაღუპულთა ოჯახების წევრები, დიდი სამამულო ომის მონაწილეები/ვეტერანები, უხუცესი თანამოქალაქეები და სხვა) შესახებ ერთიანი მონაცემთა ბაზის ადმინისტრირება და ამ მიზნით (პერსონალურ მონაცემთა მიღება/გაცვლა) სსიპ სახელმწიფო სერვისების განვითარების სააგენტოსთან, სსიპ სოციალური მომსახურების სააგენტოსთან და სხვა შესაბამის დაწესებულებებთან თანამშრომლობის დაგეგმვა/წარმართვა;

კომპეტენციის ფარგლებში წარიმართა თანამშრომლობა საქართველოს თავდაცვის სამინისტროს თავდაცვის ძალების, შინაგან საქმეთა სამინისტროს, სახელმწიფო დაცვის სპეციალური სამსახურის, იუსტიციის სამინისტროს მმართველობის სფეროში მოქმედ სახელმწიფო საქვეუწყებო დაწსებულება-სპეციალურ პენიტენციური სამსახურის გასამხედროებული ქვედანაყოფების ხელმძღვანელობასთან. მიმდინარე წლის სასწავლო პროცესის დაწყებისთანავე, დევნილთა სამინისტროს, აფხაზეთის განათლებისა და კულტურის სამინისტროს ჩართულობითა და თავდაცვის სამინისტროს თანადგომით უნდა განეხორციელებინა, აფხაზეთის საჯარო სკოლების დამამთავრებელი კლასის მოსწავლეებისათვის თავდაცვის ძალების მექანიზირებულ ბრიგადებში შეხვედრების ორგანიზება, რაც სამხედრო-სამოქალაქო თავდაცვით საკითხებში ახალგაზრდა თაობის ცოდნის ამაღლებას ისახავდა მიზნად. კერძოდ, მოსწავლე-ახალგაზრდებში პატრიოტული სულისკვეთების ამაღლებას და ცოდნის გაღრმავებას ისეთ საკითხებში, როგორებიცაა: შესაძლო საფრთხეების წყაროები, უსაფრთხოებასთან დაკავშირებული საკანონმდებლო ბაზა, თანამედროვე საბრძოლო საშუალებები და მათი დამაზიანებელი ფაქტორები, პირველადი დახმარების მეთოდები, საქართველოს თავდაცვის სისტემა, თავდაცვის ძალების არსი და საქმიანობა, სამოქალაქო უსაფრთხოება. სამწუხაროდ, ახალი კონორავირუსის (COVID19) შესაძლო გავრცელების პრევენციის მიზნით, დაწესებული რიგი შეზღუდვების გამო, ზემოთ აღნიშნული ღონისძიება საანგარიშო პერიოდში ვერ განვახორციელეთ. მიუხედავად ამისა, საქართველოს თავდაცვის ძალების ეროვნული გვარდიისა და დევნილთა სამინისტროს ერთობლივი ძალისხმევით, დაიგეგმა და მიმდინარე წლის ოქტომბრის თვეში, იძულებით გადაადგილებულ პირთა კომპაქტურ რიგ დასახლებებში (ღონისძიებამ ძირითადად მოიცვა ქ. რუსთავი და გლდანის რაიონი) მცხოვრებ დევნილთათვის ტერიტორიული რეზერვის პროექტის შესახებ, გაცნობითი ხასიათის შეხვედრები შედგა. შეხვედრებში მონაწილეობას ღებულობდნენ თავდაცვის ძალების ეროვნული გვარდიის ოფიცრები, ბრიგადის მეთაურები, სამინისტროსა და ტერიტორიული ორგანოს წარმომადგენლები. სადაც დევნილ მოსახლეობას, მათ შორის წვევამდელი ასაკის ახალგაზრდებს/სტუდენტებს, ტერიტორიული რეზერვის პროგრამისა და მასთან დაკავშირებული საკითხების შესახებ საინფორმაციო ბუკლეტები დაურიგდათ. ამასთანავე, დეპარტამენტის დავალებით, ტერიტორიული ორგანოების წვევამდელთა აღრიცხვის, გაწვევისა და მობილიზაციის სამსახურის სპეციალისტებმა, აფხაზეთის განათლების სამინისტროს საგანმანათლებლო რესურსცენტრების ჩართულობით, სამხედრო-პატრიოტული სულისკვეთების ამაღლების მიზნით, აფხაზეთის საჯარო სკოლების დამამთავრებელ კლასებში, კოვიდრეგულაციების გათვალისწინებით, მიმდინარე წლის ნოემბრის თვეში ჩაატარეს ღია გაკვეთილები თემაზე „თავდაცვა და უსაფრთხოება“.

დეპარტამენტის უშუალო კოორდინაციითა და ტერიტორიული ორგანოების ჩართულობით, განხორციელდა დევნილებში COVID 19-ის საწინააღმდეგო ვაქცინაციის მსურველთა რაოდენობის განსაზღვრა სასურველი ლოკაციების მიხედვით.

შობა-ახალი წლის დღესასწაულთან დაკავშირებით, სამინისტროს მიერ შესყიდული იქნა 14023,88 ლარის ღირებულების 298 ცალი სასურსათე პაკეტი. რომელიც დაურიგდა აფხაზეთიდან დევნილ მოწწყვლადი და სხვა კატეგორიის პირებს/ოჯახებს. სასამინისტროს ხელმძღვანელობის ჩართულობით, მოვახდინეთ აფხაზეთიდან დევნილი სოციალურად დაუცველი ოჯახებისათვის სასაჩუქრე კალათების დარიგების ორგანიზება და ამ მიმართულებით საორგანიზაციო და ტექნიკური სახის საკითხებზე მუშაობის კოორდინაცია.

სამუშაო მოვალეობების განხორციელებისას, დეპარტამენტის პროფესიულ, საჯარო მოხელეებს ურთიერთობა ჰქონდათ სხვადასხვა დაწესებულებებთან, კერძოდ: აფხაზეთის ავტონომიური რესპუბლიკის მთავრობის აპარატი, აფხაზეთის ავტონომიური რესპუბლიკის აღმასრულებელი ხელისუფლების დაწესებულებები, საქართველოს ოკუპირებული ტერიტორიებიდან იძულებით გადაადგილებულ პირთა, შრომის, ჯანმრთელობისა და სოციალური დაცვის სამინისტროსა და სხვა სახელმწიფო დაწესებულებების სტრუქტურული ერთეულები, ადგილობრივი თვითმმართველობის ორგანოები, არასამთავრობო ორგანიზაციები.

**ბ.ა) სამინისტროს ტერიტორიული ორგანოები**

ტერიტორიული ორგანოები, შესაბამის სამოქმედო ტერიტორიაზე, მონაწილეობდნენ და ჩართული იყვნენ აფხაზეთის ავტონომიური რესპუბლიკის მთავრობის, აღმასრულებელი ხელისუფლების დაწესებულებების და მათ დაქვემდებარებაში მყოფი საჯარო სამართლის იურიდიული პირებისა და არაკომერციული (არასამეწარმეო) იურიდიული პირების მიერ განხორციელებული პროექტების ფარგლებში, სხვადასხვა ღონისძიებების ორგანიზებასა და განხორციელებაში. ზემოაღნიშნული ხელშეწყობის შედეგად, სხვადასხვა კატეგორიის (სოციალურად დაუცველი ოჯახები; ბავშვები; პირველი ჯგუფის შეზღუდული შესაძლებლობის მქონე ომის ვეტერანები, ა.შ.) აფხაზეთიდან იძულებით გადაადგილებულ პირებს გადაეცათ:

* სადღესასწაულო საჩუქრებისა ტკბილეულის ნაკრებები;
* საახალწლო და სააღდგომო სასურსათო ნაკრებები;
* საჩუქრები და ჰუმანიტარული დახმარება;
* სასკოლო ნივთების ნაკრებები;
* სპორტული ინვენტარი.

საჭიროების მქონე ბენეფიციარებს ჩაუტარდათ მრავალპროფილური სამედიცინო გამოკვლევები და გადაეცათ შესაბამისი მედიკამენტები;

ასევე, გაიმართა კულტურული, შემეცნებითი და სპორტული ღონისძიებები დევნილი ბავშვებისთვის და ახალგაზრდებისთვის: სპექტაკლები, ლექციები, ტრენინგები, სემინარები, ვიზიტები მუზეუმებში; სპორტული შეჯიბრებები და სხვა.

**ბ.ა.ა.) აღმოსავლეთ საქართველოს ტერიტორიული ორგანო**

საანგარიშო პერიოდში მომზადდა და გაცემულ იქნა:

* ცნობა საცხოვრებელი ადგილის წლების დადასტურებით დევნილის სტატუსის მაძიებელ პირებზე - **483;**
* ცნობა 2021 წლის განმავლობაში მატერიალური (ფულადი) დახმარების მიღების შესახებ - **252.**

სამსახურის თანამშრომლების მიერ ზეპირი სამართლებრივი კონსულტაცია გაეწია **800**-მდე მოქალაქეს;

კანონით განსაზღვრულ ვადებში პასუხი გაეცა **238** წერილს;

განმცხადებელთა პერსონალურ მონაცემებზე ინფორმაციის მიღებაზე თანხმობის საფუძველზე, გამოთხოვილ იქნა **106** ბენეფიციარზე საინფორმაციო-სამისამართო და საარქივო მონაცემები, მათი მოთხოვნილი ფაქტის დასადასტურებლად.

სამოქმედო ტერიტორიაზე ტერიტორიული ორგანოს მიერ განხორციელდა სამინისტროს მიერ დაგეგმილი და დაფინანსებული სოცილური მხარდაჭერისა და ინფრასტრუქტურული მხარდაჭერის პროგრამების/პროექტების ხელშეწყობა:

სოცილური მხარდაჭერის პროგრამების ფარგლებში, ქ. თბილისში და აღმოსავლეთ საქართველოს ქალაქებსა და რაიონებში მცხოვრებ აფხაზეთიდან დევნილ, სოციალურად დაუცველ და სხვადასხვა კატეგირიის მოქალაქეებს გადაეცათ საჩუქრები და სასურსათე ნობათები. ტერიტორიული ორგანოს საქმიანობის შედეგად, დევნილმა მოზარდებმა მონაწილეობა სხვადასხვა კულტურულ, შემეცნებით და სპორტულ ღონისძიებებში.

ბინათმესაკუთრეთა ამხანაგობების მუნიციპალური პროგრამებით სარგებლობაში თანამონაწილეობის ქვეპროგრამის ფარგლებში:

* ტერიტორიული ორგანოს შესაბამისი სპეციალისტები იმყოფებოდნენ ქ. თბილისში კოლექტიური **ჩასახლების 250-მდე ობიექტსა** და აღმოსავლეთ საქართველოს რეგიონების **90**-მდე კომპაქტურ ჩასახლებაში.
* მიღებულია ბინათმესაკუთრეთა ამხანაგობებისა და დევნილთა საინიციატივო ჯგუფების **130 განცხადება დევნილთა ინფრასტრუქტურული მხარდაჭერის პროგრამის ფარგლებში.**

წვევამდელთა აღრიცხვის, გაწვევისა და მობილიზაციის სამსახურში წვევამდელთა აღრიცხვის მოწესრიგების მიზნით, შექმნილია წვევამდელთა აღრიცხვის ერთიანი ელექტრონული ბაზა, სადაც ყოველდღიურად შეაქვთ ინფორმაცია წვევამდელების გაწვევის, გადავადების, აღრიცხვიდან მოხსნისა და პირველადი სამხედრო აღრიცხვაზე აყვანის შესახებ. წვევამდელების დაუწყების მიზნით, ტერიტორიული ორგანოს თანამშრომლები დაუკავშირდნენ **1059** წვევამდელს ან მათი ოჯახის წევრს. აფხაზეთის ავტონომიური რესპუბლიკის პოლიციის დეპარტამენტს გადაეცა **238** წვევამდელის სახელობითი სია, რომლებიც თავს არიდებენ გამწვევ კომისიაზე გამოცხადებას. ასევე, მისამართისა და ტელეფონების დადგენის მიზნით, უწყებას გადაეცა **580** წვევამდელის სახელობითი სია. წვევამდელთა საზღვრის კვეთის შემოწმების მიზნით, შინაგან საქმეთა სამინისტროს საინფორმაციო - ანალიტიკურ დეპარტამენტს გადაეცა **227** წვევამდელის სახელობითი სია.

* 2021 წლის 13 დეკემბრამდე ჩატარდა გამწვევი კომისიის **58** სხდომა. სადაც **1690** წვევამდელზე მიღებულ იქნა შესაბამისი გადაწყვეტილება.
* საქალაქო სასამართლოსთვის მომზადდა **34** ურჩი წვევამდელის ადმინისტრაციული სამართალდარღვევის ოქმი, რომლებიც გადაიგზავნა ქ. თბილისის საქალაქო სასამართლოში.

აღნიშნულ პერიოდში ჩატარდა **32** ადმინისტრაციული საქმე ქ. თბილისის საქალაქო სასამართლოში.

2021 წლის 19 და 24 ნოემბერს, აღმოსავლეთ საქართველოს ტერიტორიული ორგანოსა და წვევამდელთა აღრიცხვის, გაწვევისა და მობილიზაციის სამსახურის ორგანიზებით, აფხაზეთის N2 და N3 საჯარო სკოლის მე-11 და მე-12 სკოლის მოსწავლეებთან გაიმრათა შეხვედრები თემაზე: საქართველოს თავდაცვა, გამოწვევები და შეიარაღებული ძალები. გამახვილდა ყურადღება შეიარაღებული ძალების როლზე და ამოცანებზე, სავალდებულო სამხედრო სამსახურში, საკონტრაქტო და ტერიტორიულ რეზერვში გაწვევასთან დაკავშირებულ საკითხებზე, წვევამდელების უფლებებსა და მოვალეობებზე.

2021 წლის 06 დეკემბერს, აფხაზეთის ა/რ მთავრობის თავმჯდომარის მოადგილის, აღმოსავლეთ საქართველოს ტერიტორიული ორგანოს წვევამდელთა აღრიცხვის, გაწვევისა და მობილიზაციის სამსახურის უფროსის და ქ. თბილისის მუნიციპალიტეტის ისნის რაიონის გამგეობის სამხედრო განყოფილების უფროსს შორის შედგა სამუშაო შეხვედრა, სადაც განიხილეს ურთიერთთანამშრომლობის საკითხები. მსგავსი შეხვედრები გაგრძელდება ქ. თბილისისა და აღმოსავლეთ საქართველოს მერიის მუნიციპალიტეტების სამხედრო განყოფილებებთან.

საანგარიშო პერიოდში ტერიტორიული ორგანოს წვევამდელთა აღრიცხვის, გაწვევისა და მობილიზაციის სამსახურში სხვადასხვა ორგანიზაციებიდან (თავდაცვის სამინისტრო, სახელმწიფო დაცვის სპეციალური სამსახური, საზღვრის დაცვის დეპარტამენტი, სახელმწიფო უსაფრთხოების სამსახური, შინაგან საქმეთა სამინისტრო, საქართველოს იუსტიციის სამინისტროს სპეციალური პენიტენციური სამსახური) შემოვიდა **1079 წერილი,** რომლებზეც მოხდენილია შესაბამისი რეაგირება.

 **ბ.ა.ბ.) სამეგრელო-ზემო სვანეთის რეგიონის ტერიტორიული ორგანო**

საანგარიშო პერიოდში ჩატარდა „აფხაზეთის ავტონომიური რესპუბლიკის ოკუპირებული ტერიტორიიდან იძულებით გადაადგილებულ (დევნილის სტატუსის მაძიებელი) პირთა მუდმივი საცხოვრებელი ადგილის დამდგენი კომისიის“ **9** სხდომა ( სტატისტიკური მონაცემები მოცემულია შესაბამის დანართში).

განმცხადებელთა მოთხოვნის საფუძველზე, კანონმდებლობით განსაზღვრულ ვადებში სამსახურის მიერ მომზადებულ და გაცემულ იქნა სხვადასხვა შინაარსის **188** ცნობა საცხოვრებელი ადგილიდან.

ზეპირი სამართლებრივი კონსულტაცია გაეწია **1200**-მდე ბენეფიციარს. საანგარიშო პერიოდში შემოსულია მოქალაქეთა **1033** განცხადება; სულ საანგარიშო პერიოდში გასულია **1129**, ხოლო შემოსულია **1066** კორესპონდენცია.

ტერიტორიული ორგანო აქტიურად თანამშრომლობდა ადგილობრივ მუნიციპალიტეტებთან, იძულებით გადაადგილებულ პირთა სოციალურ-ეკონომიკური მდგომარეობის გაუმჯობესების მიზნით. ტერიტორიული ორგანოს შუამდგომლობით და მხარდაჭერით:

* სამედიცინო გამოკვლევები ჩაუტარდა აფხაზეთიდან იძულებით გადაადგილებულ 1 მოქალაქეს;
* ერთჯერადი ფულადი დახმარება გაეწია აფხაზეთიდან იძლებით გადაადგილებულ 5 ოჯახს;
* ზუგდიდის მუნიციპალიტეტის სოფელ რუხში და ქ. ფოთში მდებარე კოლექტიური ჩასახლების ობიექტებში განხორციელდა რიგი სამუშაოები (სასმელი წყლის ლაბორატორიული კვლევა; საკანალიზაციო სისტემის და შემკრები სეპტიკის ამოწმენდა; ეზოს დასუფთავება და კეთილმოწყობა.
* ტერიტორიული ორგანოს ინიციატივითა და ფოთის მერიის მხარდაჭერით, დევნილთა კოლექტიური ჩასახლების ობიექტში (ახალი რაიონი) მიმდინარეობს შიდა გზების მოწესრიგების პროცესი (ასფალტის საფარის დაგება დაზიანებულ მონაკვეთებზე).

გალის ოკუპირებული ტერიტორიიდან გადმოსულ სტუდენტთა ქ. თბილისში ტრანსპორტირების პროცესში, სტუდენტებისთვის საკვები პროდუქტით უზრუნველყოფის მიზნით, შეძენილ იქნა **200** სასურსათო პაკეტი, თუმცა გაურკვეველი მიზეზების გამო ოკუპირებული ტერიტორიიდან გადმოვიდა მხოლოდ **59** სტუდენტი. შესაბამისად, **59** სტუდენტს გადაეცა სასურსათე პაკეტი, ხოლო დარჩენილი **141** პაკეტი მიღება-ჩაბარების აქტების საფუძველზე გადაეცა აფხაზეთის საჯარო სკოლებს პერსონალისათვის გადასაცემად.

**ბ.ა.გ.) იმერეთის, გურიის, რაჭა-ლეჩხუმისა და ქვემო სვანეთის რეგიონებისა და აჭარის ავტონომიურ რესპუბლიკაში აფხაზეთის ავტონომიური რესპუბლიკის ტერიტორიული ორგანო**

ტერიტორიულ ორგანოშისაანგარიშო პერიოდშიჩატარდა „აფხაზეთის ავტონომიური რესპუბლიკის ოკუპირებული ტერიტორიიდან იძულებით გადაადგილებულ (დევნილის სტატუსის მაძიებელი) პირთა მუდმივი საცხოვრებელი ადგილის დამდგენი კომისიის **58** სხდომა. სტატისტიკური მონაცემები მოცემულია შესაბამის დანართში.

საანგარიშო პერიოდში, ტერიტორიული ორგანოს ოფისში, ვეტერანთა საქმეების მიმართულებით **336** მოქალაქეს გაეწია სრულყოფილი კონსულტაცია (პერიოდულად დისტანციური მუშაობის პირობებში) ვეტერანის სტატუსისა და საშეღავათო პოლიტიკის საკითხებთან დაკავშირებით;

ტერიტორიული ორგანოს ხელშეწყობით და გაწეული კონსულტაციების შედეგად (სულ **336** მოქალაქის კონსულტაცია):

* **307** მოქალაქემ მიიღო მარჩენალდაკარგულისა და ომის მონაწილის სტატუსი.
* შედგენილ იქნა **39** ვეტერანის სტატუსის მაძიებლის საქმე, რომელიც უკვე გადაგზავნილია და რეგისტრირებულია ვეტერანების საქმეთა სახელმწიფო სამსახურში.
* მომზადდა **7** გარდაცვლილი ვეტერანის ოჯახზე ერთჯერადი, **600** ლარიანი მატერიალური დახმარების მისაღებად საჭირო დოკუმენტაცია, ვეტერანების საქმეთა სახელმწიფო სამსახურში წარსადგენად, რომელიც უკვე აუნაზღაურდა თითოეულ ოჯახს. ამავდროულად, თითოეულ ოჯახს დაუფინანსდა სარიტუალო ხარჯები ადგილობრივი მმართველობის ორგანოებიდან (ქუთაისისა და წყალტუბოს მუნიციპალიტეტები).
* ტერიტორიული ორგანოს შუამდგომლობით, ვეტერანების სახელმწიფო სამსახურისაგან მედიკამენტებზე, მაღალტექნოლოგიურ კვლევებზე და პაციენტის ასანაზღაურებელ თანხებზე **50** მოქალაქემ მიიღო მომსახურეობა.

ტერიტორიული ორგანო აქტიურად თანამშრომლობდა ადგილობრივ მუნიციპალიტეტებთან იძულებით გადაადგილებულ პირთა სოციალურ-ეკონომიკური მდგომარეობის გაუმჯობესების მიზნით.

ტერიტორიული ორგანოს მიერ სამოქმედო ტერიტორიზე (ქუთაისი, ქობულეთი, წყალტუბო) განხორიციელდა დევნილთა კოლექტიური ჩასახლების 4 ობიექტის მდგომარეობის შესწავლა არსებული პრობლემების იდენტიფიცირების მიზნით. გამოვლენილი პრობლემების აღმოსაფხვრელად კომუნიკაცია დამყარდა შესაბამის სამსახურებთან. ტერიტორიული ორგანოს შუამდგომლობის შედეგად **2** ობიექტზე აღმოიფხვრა პრობლემა, დანარჩენ **2** ობიექტზე მიმდინარეობს შესაბამისი პროცედურები.

საანგარიშო პერიოდში, სამედიცინო ეტლით სარგებლობის საჭიროების მქონე აფხაზეთიდან დევნილ **6** მოქალაქეს გაეწია შუამდგომლობა აფხაზეთის ავტონომიური რესპუბლიკის ჯანმრთელობისა და სოციალური დაცვის სამინისტროს წინაშე ეტლის გადაცემის შესახებ. აქედან **5** ბენეფიციარის განცხადება დაკმაყოფილდა და სარგებლობაში გადაეცათ შშმპ ეტლი. **1** განცხადება განხილვის პროცესშია.

აფხაზეთის ჯანმრთელობისა და სოციალური დაცვის სამინისტროში ტერიტორიული ორგანოს შუამდგომლობით, ელექტრონული ფორმით, გაიზავნა **80** განცხადება დევნილთათვის გეგმიური ოპერაციების თანადაფინანსებასა და მრტ კვლევასთან დაკავშირებით;

**გ) პროგრამების მართვის დეპარტამენტი**

საანგარიშო პერიოდში დეპარტამენტის მიერ დაიგეგმა სოციალური მხარდაჭერისა და ინფრასტრუქტურული მხარდაჭერის პროგრამების ადმინისტრირების პროცედურები. დეპარტამენტის ჩართულობით შემუშავდა ,,აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა – დევნილთა სამინისტროს სოციალური მხარდაჭერისა და ინფრასტრუქტურული მხარდაჭერის პროგრამების განხორციელების წესი“, რომლის საფუძველზეც დაიწყო მოქალაქეთა განცხადებების მიღება და ბიუჯეტით გათვალისწინებული პროგრამების განხორციელება (განხორციელებული პროგრამების შესახებ ინფორმაცია მოცემულია ანგარიშში).

**დ) შიდა აუდიტის სამსახური**

|  |  |
| --- | --- |
| **№** | **განხორციელებული აუდიტი** |
| **აუდიტის ობიექტი** | **აუდიტის სახე** |
| **1** | აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა - დევნილთა სამინისტროს ადმინისტრაციული უზრუნველყოფის დეპარტამენტის საფინანსო - ლოჯისტიკური უზრუნველყოფის განყოფილება | შესაბამისობის აუდიტი |
| **2** | აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა დევნილთა სამინისტროს მიერ 2020 წელს განხორციელებული აფხაზეთის ავტონომიური რესპუბლიკის ოკუპირებული ტერიტორიებიდან იძულებით გადაადგილებულ პირთა - დევნილთა საკუთრებაში/სარგებლობაში გადაცემულ საცხოვრებელ ობიექტებში სარემონტო-აღდგენითი სახის და მცირეფასიანი და გადაუდებელი სარემონტო სახის სამუშაოების მონიტორინგი | მონიტორინგი |
| **3** | აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა - დევნილთა სამინისტროს აღმოსავლეთ საქართველოს ტერიტორიული ორგანო | შესაბამისობის აუდიტი |
| **4** | აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა - დევნილთა სამინისტროს იმერეთის, გურიის, რაჭა-ლეჩხუმისა და ქვემო სვანეთის რეგიონებისა და აჭარის ავტონომიური რესპუბლიკის ტერიტორიული ორგანო | შესაბამისობის აუდიტი |
| **5** | აფხაზეთის ავტონომიური რესპუბლიკის აფხაზეთის ავტონომიური რესპუბლიკიდან იძულებით გადაადგილებულ პირთა - დევნილთა სამინისტროს სამეგრელო - ზემო სვანეთის ტერიტორიული ორგანო | შესაბამისობის აუდიტი |
| 6 | სსიპ „აფხაზეთიდან იძულებით გადაადგილებულ პირთა - დევნილთა მომსახურეობის სააგენტო“  | ფინანსური/შესაბამისობის აუდიტის |

**სსიპ „აფხაზეთიდან იძულებით გადაადგილებულ პირთა-დევნილთა მომსახურების სააგენტო“**

სააგენტოს **2021** წლის ბიუჯეტი განისაზღვრა **737.663** ათასი ლარის ოდენობით, ხოლო საკასო შესრულება **684.450** ათასი ლარით,რაც გეგმის შესრილების **92.76** %-ია.

სააგენტოს პრიორიტეტებია:

ა) საქართველოსა და აფხაზეთის ავტონომიური რესპუბლიკის მთავრობისა და სამინისტროს მიერ შემუშავებული პროგრამების განხორციელების ხელშეწყობა;

ბ) დევნილთათვის უფასო სამართლებრივი დახმარების გაწევა და მათი კონსულტირება;

გ) დევნილთა განსახლების ადგილებში ბინათმესაკუთრეთა ამხანაგობების შექმნის ხელშეწყობა და შექმნილ  ბინათმესაკუთრეთა ამხანაგობებთან თანამშრომლობა;

დ) რეგისტრირებული და არარეგისტრირებული ფართების იდენტიფიკაცია , ობიექტების დამხმარე ფართების აზომვა,ობიექტის ნახაზის მოზადება,ბინათმესაკუთრეთა ამხანაგობებისათვის ნახაზების გადაცემა;

ე) აღწერა/პროფაილინგი - შენობა/ნაგებობებში მცხოვრები დევნილი პირების იდენტიფიცირება, მათ შორის ფართების;

ვ) ინფორმაციის დამუშავება - მიღებული ინფორმაციის აღრიცხვა, დამუშავება და მისი გადაცემა შემდგომში მონაცემთა ბაზაში ასახვის მიზნით, მონაცემთა ბაზისათვის გადაცემული ინფორმაციის კოდიფიცირება - მიღებული საბოლოო ინფორმაციების კრიტერიუმების მიხედვით განლაგება, მონაცემთა ბაზაში ასახვა;

ზ) დევნილთა განსახლების ობიექტებში სადიზენფექციო სამუშაოების ჩატარება გეგმიურად და დამატებით საჭიროებების მიხედვით;

თ) დევნილთა მდგომარეობის გაუმჯობესების კუთხით პროგრამების, მათ შორის ინფრასტრუქტურული სახის პროგრამების შემუშავება და განხორციელება;

ი) უფლებამოსილების ფარგლებში, კანონმდებლობით დადგენილი წესით, დამხმარე ხასიათის სამეწარმეო საქმიანობის განხორციელება;

კ) დევნილთა უფლებებისა და ინტერესების დაცვა/ადვოკატირება.

შესრულებული სამუშაო:

**დევნილთა კომპაქტური განსახლების ობიექტებში კომპლექსური კვლევების განხორციელება, გასატარებელი ღონისძიებების დასახვა და სადეზინფექციო სამუშაოების ჩატარება (პროგრამული  კოდი 11 13 02)**

* ბიუჯეტით გათვალისწინებული ფინანსური რესურსი - **277,812**  ლარი;
* ათვისებული თანხა - **223 722** ლარი;

საანგარიშო პერიოდში წლის დასაწყისიდან 2021 წლის 31 დეკემბრის ჩათვლით, განხორციელდა დევნილთა კომპაქტური ჩასახლების 120-ზე ობიექტის აღწერითი სამუშაოები, საქართველოს მასშტაბით ჩატარდა 1105 დევნილთა კომპაქტურად ჩასახლებულ ობიექტში სადეზინფექციო სამუშაოები.

**დევნილთა კომპაქტური განსახლების ობიექტებში საერთო სარგებლობის ფართების ბინათმესაკუთრეთა  ამხანაგობებისათვის  გადაცემის  ხელშეწყობა (პროგრამული  კოდი 11 13 03)**

* ბიუჯეტით გათვალისწინებული ფინანსური რესურსი - **86, 478**  ლარი;
* ათვისებული თანხა - **86,450** ლარი;

მთელი ქვეყნის მასშტაბით 68 ობიექტზე შესრულებულია აზომვითი სამუშაოები, რეგისტრირებული და არარეგისტრირებული ფართების იდენტიფიკაცია, შესრულებული აზომვითი ნახაზები გადაეცა ბინათმესაკუთრეთა ამხანაგობებს, რაც საშუალებას მისცემს იქ მცხოვრებ დევნილ მოსახლეობას საკუთრებაში მიიღოს შენობაში არსებული საერთო სარგებლობის ფართი, როგორიცაა: სხვენი, სარდაფი, სველი წერტილები და სხვა. 35 ობიექტზე დაწყებულია აზომვითი სამუშაოები.

**დევნილთა სამართლებრივი დახმარება-ადვოკატირება “ (პროგრამული კოდი 11 13 04)**

* ბიუჯეტით გათვალისწინებული ფინანსური რესურსი - **57 000**  ლარი;
* ათვისებული თანხა - **56 988** ლარი;

3000-მდე აფხაზეთიდან დევნილ ოჯახს სააგენტომ გაუწია იურიდიული კონსულტაცია. გაწეული კონსულტაციების შედეგად, თბილისის საქალაქო სასამართლოში წარდგენილ იქნა 220 ოჯახის სასარჩელო განცხადებები.

სააგენტომ სლოვაკეთის საელჩოსგან გრანტის სახით მიიღო 25 576 ლარი, რომლის ფარგლებშიც, ხონის დევნილთა სკოლაში გაიხსნა კომპიუტერის ოთახი, სკოლას გადაეცა 20 მაგიდის კომპიუტერი, 2 ცალი ლაზერული პრინტერი და 12 ცალი პლანშეტი.